**Rajwater | Water connection form | ऑनलाइन आवेदन**

राजस्थान सरकार ने पानी के कनेक्शन लेने का अब ऑनलाइन माध्यम कर दिया है, अब आप अपने घर में पानी के कनेक्शन के लिए ऑनलाइन आवेदन कर सकते हैं। सरकार ने ऑनलाइन **water connection form** भरने की सुविधा लागू कर दी है जिसके तहत जो भी व्यक्ति अपने घर में पानी का कनेक्शन चाहता है वह सरकार की ऑफिशल वेबसाइट पर जाकर अपने वॉटर कनेक्शन के लिए आवेदन कर सकता है| उसको किसी भी सरकारी दफ्तर के चक्कर काटने की जरूरत नहीं है, और उस वॉटर कनेक्शन के लिए किसी भी सरकारी व्यक्ति को रिश्वत देने की भी जरूरत नहीं है, ऑनलाइन माध्यम के जरिए आप सीधा अपना वॉटर कनेक्शन करा सकते हैं और अपने घर पर सरकारी पाइपलाइन लगवा सकते हैं।

राजस्थान राज्य वैसे तो क्षेत्रफल में देश का सबसे बड़ा राज्य है लेकिन इस राज्य में पानी की उतनी ही ज्यादा समस्या है। अधिकतर लोगों को यहां पर पीने एवं रोज के कामों में उपयोग होने वाला पानी नहीं मिल पाता है, तो पानी की इस गंभीर समस्या को देखते हुए राजस्थान सरकार ने इंटरनेट के माध्यम से लोगों को यह सुविधा दी है जिसके तहत वह अपना **water connection**  का ऑनलाइन आवेदन कर सकते हैं। इस लेख के जरिए हम आपको यह बताएंगे कि ऑनलाइन आवेदन करने के क्या फायदे हैं और कैसे आप पानी के कनेक्शन के लिए ऑनलाइन आवेदन कर सकते हैं।

**Rajwater कनेक्शन के लाभ**

पानी के कनेक्शन के बहुत सारे लाभ है, जो कि आपको अपनी रोजमर्रा की जिंदगी में बहुत काम आएंगे। यह लाभ कुछ इस प्रकार हैं

* ऑनलाइन माध्यम के जरिए आपको किसी भी सरकारी दफ्तर के चक्कर काटने की जरूरत नहीं है।
* इस तरीके से आपके समय एवं धन दोनों की बचत होगी।
* राजस्थान राज्य में रहने वाला हर नागरिक पानी के कनेक्शन के लिए ऑनलाइन आवेदन कर पाएगा।
* ऑनलाइन आवेदन करना बहुत ही आसान है अथवा इसको कोई भी कर सकता है।

**वाटर कनेक्शन से जुड़ी कुछ जरूरीजानकारियां**

नीचे दिए गए निर्देशों को ध्यान से पढ़ें, क्योंकि यह सारी जानकारियां आपके तब काम आएंगी जब आप अपना वॉटर कनेक्शन ले रहे होंगे। यह जानकारियां कुछ इस प्रकार है

* ऑनलाइन वॉटर कनेक्शन के जरिए आप अपने घर, दुकान, एवं मोहल्ले में वॉटर कनेक्शन ले सकते हैं।
* आवेदक को एक नो ऑब्जेक्शन सर्टिफिकेट लाना होगा और सिक्योरिटी राशि ₹1000 विभाग में जमा करानी होगी जो उसको पानी कनेक्शन हटवाने के समय पर लौटा दी जाएगी।
* आवेदन करने के बाद सरकारी विभाग का एक असिस्टेंट इंजीनियर आप की जमीन का विवरण लेगा और यह निश्चित करेगा कि आपको वॉटर कनेक्शन मिलेगा कि नहीं।
* मंजूरी मिलने के बाद आपको ₹1000 जमा राशि + ₹100 कनेक्शन राशि जमा कराना अनिवार्य होगा तभी आपका वॉटर कनेक्शन आपकी जगह पर लगेगा।
* सारी चीजें क्लियर होने के बाद आप सरकारी पानी विभाग के रजिस्टर्ड प्लंबर की मदद लेकर अपनी जगह पर पानी का कनेक्शन करा सकते हैं।

**Water connection** आवेदन के लिए कुछ जरूरी कागजात

यदि आप अपने घर में सरकारी पानी के नल का कनेक्शन चाहते हैं तो आपके पास नीचे दिए गए सारे कागजात होना अनिवार्य है। बिना इन कागजातों के आपका ऑनलाइन आवेदन नहीं होगा, यह कागजात कुछ इस प्रकार है।

* जिस जमीन पर आप पानी का कनेक्शन करवा रहे हैं वह आपके नाम होना अनिवार्य है।
* अगर आप किराए के घर मैं रह रहे हैं तो उस परिस्थिति में आपके पास किरायानामा होना अनिवार्य है।
* राशन कार्ड की कॉपी।
* बिजली का बिल।
* आधार कार्ड की कॉपी।

**Water connection के लिए ऑनलाइन आवेदन करें**

नीचे दिए गए निर्देशों को पढ़कर आप आसानी से समझ जाएंगे कि कैसे आप अपना ऑनलाइन वॉटर कनेक्शन के लिए आवेदन कर सकते हैं वह भी बहुत आसानी से, यह निर्देश कुछ इस प्रकार हैं।

* ऑनलाइन आवेदन करने के लिए आपको राजस्थान सरकार की ऑफिशियल वेबसाइट पर जाना होगा जोकि है <https://phedwater.rajasthan.gov.in/>
* वेबसाइट के होम पेज के खुलने की प्रतीक्षा करें।
* जैसे ही वेबसाइट का होम पेज खुल जाएगा आपके सामने दो विकल्प आएंगे जो कि हैं। डोमेस्टिक कंज्यूमर और इंडस्ट्रियल, कमर्शियल कंज्यूमर।
* अपनी श्रेणी को अपने अनुसार चुने।
* जैसे ही आप पहली श्रेणी का चयन करेंगे आपके सामने कुछ विकल्प खुल जाएंगे जिनमें से आपको एप्लीकेशन फॉर्म के नाम का विकल्प चुनना होगा।
* जैसे ही आप एप्लीकेशन फॉर्म के नाम का विकल्प चुनेंगे आपके सामने ऑनलाइन आवेदन का फॉर्म खुल जाएगा, जो कि कुछ इस प्रकार है।
* फॉर्म को पूरा भर कर आपको सबमिट करना होगा।
* जैसे ही आप फॉर्म को सबमिट करेंगे आपके सामने आपकी पंजीकरण संख्या आ जाएगी जिसको आप कहीं लिख ले या उसका प्रिंट आउट निकाल ले।

**FAQ’S**

**Q वाटर कनेक्शन के आवेदन का क्या शुल्क है?**

**ans** आवेदन पत्र के साथ ₹550 के स्टांप पेपर पर करार पत्र एवं ₹50 के स्टांप पेपर पर सहमति पत्र जमा कराना अनिवार्य है।

**Q आवेदन करने के कितने समय बाद हमारी जमीन पर वॉटर कनेक्शन हो जाएगा?**

ans लगभग 15 दिन में।

**Q क्या ऑनलाइन आवेदन करने के बाद हम को सरकारी दफ्तर जाना अनिवार्य है?**

ans अगर आवेदन करने के 15 दिन बाद आपका पानी का कनेक्शन नहीं होता है तो उस परिस्थिति में आप सरकारी दफ्तर जा सकते हैं।

Q **क्या आवेदन शुल्क, सिक्योरिटी शुल्क, कनेक्शन शुल्क के बाद भी हमें कोई भुगतान करना पड़ेगा?**

ans इस शुल्क को जमा कराने के बाद आपसे कोई भी पैसा नहीं लिया जाएगा।